MINT บวก 3% โบรกอัพกำไรปีนี้ 1.5 พันลบ. รับแรงหนุนธุรกิจโรงแรม-ร้านอาหาร ชูเป้า 37 บ.
MINT บวก 3% โบรกอัพกำไรปีนี้แตะ 1.50 พันลบ. รับธุรกิจโรงแรม-ร้านอาหาร โตเด่น คาด RevPar เติบโต 64% และยอดขายสาขาเดิมจะเติบโต 10% แนะ “ซื้อ” อัพเป้า 37 บ.
MINT บวก 3% โบรกอัพกำไรปีนี้แตะ 1.50 พันลบ. รับธุรกิจโรงแรม-ร้านอาหาร โตเด่น คาด RevPar เติบโต 64% และยอดขายสาขาเดิมจะเติบโต 10% แนะ “ซื้อ” อัพเป้า 37 บ.
10 มี.ค. 2565

ผู้สื่อข่าวรายงานว่าวันนี้ (10 มี.ค. 2565) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:49 น. อยู่ที่ระดับ 31.00 บาท เพิ่มขึ้น 1.00 บาท หรือ 3.33% โดยทำจุดสูงสุดที่ 31.25 บาท และทำจุดต่ำสุดที่ 30.25 บาท ด้วยมูลค่าการซื้อขาย 274.27 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (10 มี.ค. 2565) โดยปรับคาดการณ์กำไรปีนี้ขึ้นสู่ระดับ 1.50 พันล้านบาท (จากคาดเดิมที่ขาดทุน 1.20 พันล้านบาท) แรงหนุนจากการเติบโตที่ดีในธุรกิจโรงแรมและร้านอาหาร คาด RevPar เติบโต 64% ในปีนี้ และยอดขายสาขาเดิมจะเติบโต 10% จากงวดเดียวกันของปีก่อน เพิ่มคำแนะนำเป็น “ซื้อ” ปรับเป้าหมายขึ้นเป็น 37 บาท